[Video] Afrikaanse sangeres maak geslag van baba bekendCharlize Berg (Foto: Facebook) Die Afrikaanse sangeres Charlize Berg en haar man, Warren Linden, verwag ŉ dogtertjie. Die egpaar het dié nuus Woensdag op sosiale media met ŉ prettige video bekend gemaak. “Op hierdie pragtige reënerige dag is dit vir my so special om almal te laat weet dat ek en Warren [ŉ klein dogtertjie] verwag,” het sy op Facebook geskryf. Die egpaar het ŉ video gedeel waarin hulle die geslag van die baba tydens ŉ verrassingspartytjie saam met vriende bekend gemaak het. Die sangeres en haar man, ŉ argitek, is onlangs in die werklikheidsprogram Die Bergs te sien gewees wat ’n intieme blik op die lewe van Berg en haar familie gegee het. Charlize en Warren is al nege jaar lank ŉ paartjie en het in September verlede jaar verloof geraak. Hulle het in April vanjaar die knoop deurgehak en vroeër vandeesmaand bekend gemaak dat hulle hul eersteling verwag. Die sangeres het vroeër op sosiale media gesê die baba sal na verwagting in April volgende jaar haar opwagting maak. Môre julle!! Op hierdie pragtige reën dag is dit vir my so special om almal telaat weet dat ek en Warren ‘n klein……….. #DieGEOOTREVEAL #DankieJESUS #DANKBAAR #DieLeweIsNLied ????????????Huisgenoot Maroela Media LittleThings Posted by Charlize Berg on Wednesday, November 15, 2017